CELEX: 62020TN0705
Language: da
Date: 2020-11-30 00:00:00
Title: Sag T-705/20: Sag anlagt den 30. november 2020 — OI mod Kommissionen

25.1.2021   
            
            
               DA
            
            
               Den Europæiske Unions Tidende
            
            
               C 28/63
            
         
      Sag anlagt den 30. november 2020 — OI mod Kommissionen
      (Sag T-705/20)
      (2021/C 28/93)
      Processprog: fransk
      
         Parter
      
      
         Sagsøger: OI (ved advokat S. Orlandi)
      
         Sagsøgt: Europa-Kommissionen
      
         Sagsøgerens påstande
      
      
                  —
               
               
                  Afgørelsen om ikke at opføre sagsøgeren på reservelisten i henhold til den interne udvælgelsesprøve COM/03/AD/18 annulleres.
               
            
                  —
               
               
                  Europa-Kommissionen tilpligtes at betale sagsomkostningerne.
               
            
         Søgsmålsgrunde og væsentligste argumenter
      
      Til støtte for søgsmålet har sagsøgeren fremsat to anbringender.
      
                  1.
               
               
                  Første anbringende, der fremsættes principalt, vedrører manglen på fornøden begrundelse. Sagsøgeren er således af den opfattelse, at begrundelsen består af en skriftlig bedømmelse, som ikke er i overensstemmelse med de tildelte point. I øvrigt havde udvælgelseskomitéen ikke givet meddelelse om de fastlagte bedømmelseskriterier inden prøverne, hvorfor hverken sagsøgeren eller ansættelsesmyndigheden var i stand til at kontrollere lovligheden af disse kriterier.
               
            
                  2.
               
               
                  Andet anbringende, der fremsættes subsidiært, vedrører det åbenbart urigtige skøn, som udvælgelseskomitéen anlagde, idet denne komitéikke var i stand til at give en retligt fyldestgørende begrundelse for de åbenbare uoverensstemmelser mellem den skriftlige bedømmelse og de tildelte point på baggrund af en sammenligning med tilsvarende bedømmelser af andre ansøgere.